93/630/ETY: Neuvoston päätös, tehty 29 päivänä lokakuuta 1993, Euroopan laajuisen sisävesiväylien verkon kehittämisestä



Virallinen lehti nro L 305 , 10/12/1993 s. 0039 - 0041

Suomenk. erityispainos Alue 7 Nide 5 s. 0065

Ruotsink. erityispainos Alue 7 Nide 5 s. 0065



NEUVOSTON PÄÄTÖS, tehty 29 päivänä lokakuuta 1993, Euroopan laajuisen sisävesiväylien verkon kehittämisestä (93/630/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että sisämarkkinoiden toiminta edellyttää liikenteen infrastruktuurien lujittamista ja niiden tehokkuuden lisäämistä yhteisössä tärkeimpien merisatamien ja Euroopan sisäosissa sijaitsevien teollisuusalueiden välillä erityisesti tavaroiden kuljettamiseen käytettävän sisävesiväylien verkon avulla, on tarpeen sovittaa Euroopan laajuisen sisävesiväylien verkon tavoitteet hyvin yhteen yhteisön aluepolitiikan tavoitteiden kanssa, sisävesiliikenteen merkityksen kasvu kaupassa olisi eduksi sen alhaisten kustannusten, vähäisten ympäristövaikutusten ja alhaisen energiankulutuksen vuoksi, sisävesiliikenteen käytössä on merkittävät voimavarat sekä sisävesialusten kapasiteetin että infrastruktuurin käyttömahdollisuuksien osalta, minkä vuoksi se sopii hyvin täydentämään muita kuljetusmuotoja, Euroopan laajuisen sisävesiväylien verkon kehittäminen edellyttää alustavan luonnoksen laatimista ottaen huomioon vesiväylien teknisen yhtenäisyyden tavoitteet ja täsmentäen ensisijaisesti toteutettavat toimet, toimet on toteutettava yhteisön sisäisten tavaravirtojen kannalta tärkeimmillä väylillä, liikenteen infrastruktuuriverkkojen alustavat luonnokset ovat luonteeltaan ohjeellisia ja edelleen kehiteltäviä, ja niiden tarkoituksena on luoda asteittain monivälinekuljetukseen perustuva järjestelmä, komission myöhemmin neuvostolle esittämiin ehdotuksiin, joiden tarkoituksena on vahvistaa Euroopan laajuisia verkkoja liikenteen infrastruktuurien alalla koskevat suuntaviivat, sisältyvät eri verkkoihin liittyvien toimien tai hankkeiden valintaperusteet, ja koska yhteisö mahdollisesti osallistuu tässä päätöksessä tarkoitettujen hankkeiden rahoitukseen käyttäen liikenteen infrastruktuurien erityisiä rahoitusvälineitä, olisi säädettävä hankkeiden kustannusten ja etujen analyysistä, jonka yhteydessä otetaan huomioon näiden hankkeiden taloudelliset, yhteiskunnalliset ja ympäristöön liittyvät edut, ON TEHNYT TÄMÄN PÄÄTÖKSEN: 1 artikla Euroopan laajuinen sisävesiväylien verkko käsittää suurelta osin olemassaolevia sisävesialtaita ja joitakin merkittävimpiä kuljetusväyliä, jotka koostuvat joista ja kanavista sekä niitä yhdistävistä erilaisista liitoksista ja haarautumista. Sen avulla on mahdollista helpottaa teollisuusalueiden ja merkittävien asutuskeskusten liikenneyhteyksiä ja yhteyksiä suuriin merisatamiin. Verkkoon kuuluville väylille asetettavat tekniset vähimmäisvaatimukset vastaavat luokan IV () vaatimuksia. Jos verkkoon kuuluvaa sisävesiväylää nykyaikaistetaan tai jos sellainen rakennetaan, teknisten vaatimusten olisi vastattava vähintään luokkaa IV ja myöhemmin olisi oltava mahdollista saavuttaa luokka V a/V b () sekä mahdollistaa yhdistetyissä kuljetuksissa käytettävien alusten läpikulku tyydyttävällä tavalla. Verkko kehitetään liitteessä olevassa kartassa kuvatun alustavan luonnoksen mukaisesti. 2 artikla Seuraavat yhteisön edun mukaiset ensisijaiset toimet, jotka koskevat puuttuvien yhteyksien rakentamista ja ahtaiden väylien parantamista, olisi mahdollisuuksien mukaan ja erityisesti jäsenvaltioiden rahoitustilanteet huomioon ottaen aloitettava 10 vuoden kuluessa: 1) Mittellandkanalin parantaminen ja vesiväylän rakentaminen Elbestä Magdeburgiin; 2) Elben purjehduskelpoisuuden parantaminen Magdeburgin ja Tjekin rajan välillä; 3) Elben ja Oderin välisten yhteyksien parantaminen; 4) Twentekanaal PMittellandkanal -yhteys; 5) Rein PRhône -yhteys; 6) Seine PSchelde -yhteys Ranskassa ja Schelde Belgiassa; 7) pohjois-etelä -väylä, Schelden ja Reinin välinen yhteys: a) Antwerpen PBryssel PCharleroi -väylän parantaminen; b) itäisen haarautuman parantaminen Reinin suuntaan Canal du Centren, Maasin, Belgiassa Lanayen kanavan ja Alankomaissa Julianan kanavan kautta; 8) Main PTonava -yhteys ja Mainin ja Tonavan parantaminen Straubingin ja Vilshofenin välillä; 9) Tonavan purjehduskelpoisuuden parantaminen Wienin ja Mustanmeren välillä (ei yhteisön hanke). 3 artikla Verkon alustava luonnos on luonteeltaan ohjeellinen. Sen tarkoituksena on edistää jäsenvaltioiden ja tarvittaessa yhteisön toimia verkkoon liittyvien hankkeiden toteuttamiseksi, jotta varmistuttaisiin sen yhtenäisyydestä ja yhteentoimivuudesta. Tämän päätöksen määräykset eivät rajoita jäsenvaltion tai yhteisön rahoitussitoumuksia. 4 artikla Tämä päätös on osoitettu kaikille jäsenvaltioille. Sitä sovelletaan 30 päivään kesäkuuta 1995 asti. Neuvosto antaa perustamissopimuksen määräysten mukaisesti uudet liikenteen infrastruktuurien Euroopan laajuisia verkkoja koskevat säännökset, joiden avulla pyritään monivälinekuljetuksiin ja jotka tulevat voimaan viimeistään 1 päivänä heinäkuuta 1995. Asiaa koskeviin komission ehdotuksiin on liitettävä kertomus tämän päätöksen soveltamisesta. Tehty Brysselissä 29 päivänä lokakuuta 1993. Neuvoston puolesta Puheenjohtaja R. URBAIN () EYVL N:o C 236, 15.9.1992, s. 19 () Lausunto on annettu 26 päivänä lokakuuta 1993. () EYVL N:o C 19, 25.1.1993, s. 32 () Luokka IV : väylä, jonka läpi voi kulkea 80 P85 metriä pitkä ja 9,50 metriä leveä alus tai työntökytkye. () Luokka V a: väylä, jonka läpi voi kulkea 110 metriä pitkä ja 11,40 metriä leveä alus tai työntökytkye. Luokka V b: väylä, jonka läpi voi kulkea 172 P185 metriä pitkä ja 11,40 metriä leveä työntökytkye. ANEXO / BILAG / ANHANG / ÐÁÑÁÑÔÇÌÁ / ANNEX / ANNEXE / ALLEGATO / BIJLAGE / ANEXO / LIITE >VIITTAUS FILMIIN>